JMT ชนะประมูลหนี้เสีย SINGER มูลค่ากว่า 280 ลบ.
SINGER เผย JMT ชนะประมูลหนี้ด้อยคุณภาพ ประเภทบัญชีลูกหนี้อดีตพนักงาน มูลค่ากว่า 280 ลบ. โดยจะแบ่งชำระเป็น 2 งวด
SINGER เผย JMT ชนะประมูลหนี้ด้อยคุณภาพ ประเภทบัญชีลูกหนี้อดีตพนักงาน มูลค่ากว่า 280 ลบ.
1 ก.ค. 2565

บริษัท ซิงเกอร์ประเทศไทย จำกัด (มหาชน) หรือ SINGER เปิดเผยว่า บริษัทได้จัดให้มีการประมูลการซื้อสิทธิเรียกร้องในหนี้ด้อยคุณภาพ ประเภทบัญชีลูกหนี้อดีตพนักงาน โดยวิธีการเปิดซอง (Sealed Bid Open Action) และบริษัทได้เปิดซองประมูล เมื่อวันที่ 28 มิ.ย.65 ผู้ที่ชนะการประมูลคือ บริษัท เจเอ็มที เน็ทเวอร์ค เซอร์วิสเซ็ส จำกัด (มหาชน) หรือ JMT
สำหรับมูลค่ารวมของหนี้ด้อยคุณภาพประเภทบัญชีลูกหนี้อดีตพนักงานเท่ากับ 280.79 ล้านบาท โดย JMT จะชำระราคาซื้อขายด้วยเงินสด และแบ่งการชำระออกเป็น 2 งวดเท่าๆ กัน โดยงวดที่ 1 จะชำระในวันทำสัญญาซื้อขาย วันที่ 30 มิ.ย.65 และงวดที่ 2 จะชำระเมื่อส่งมอบเอกสารครบถ้วน